《诸将杂感四首 其四》
清代·严允肇

款塞诸戎拥节旄，大开屯种刈蓬蒿。戴牛佩犊经营苦，画井分疆部署劳。

岂为流移增国税，即看荒秽长田毛。戈船下濑今无事，壮士休论战伐高。

作者简介：浙江归安人，字修人，号石樵。顺治十五年进士，官寿光知县。以同官累去职，后遇其人，敬礼有加，人服其长者。诗古今体兼善，文章力追秦汉。有《宜雅堂集》。